标题：1191年
中国纪年
公元1190年，南宋绍熙二年
通鉴记载
光宗循道宪仁明功茂德温文顺武圣哲慈孝皇帝绍熙二年（金明昌二年，公元1191年）
春，正月，庚戌朔，命两淮行义仓法。
诏：“守令到任半年后，具水源湮塞合开修处以闻。任满日，以兴修水利图进，择其劳效着明者赏之。”
壬子，诏尊高宗为万世不祧之庙。
甲寅，金始许宫中称圣主。
庚申，修六合城。
辛酉，金皇太后图克坦氏殂于庆隆宫，年四十五。太后，广平郡王真之女也。素谦谨，每畏其家世崇宠，见父母，流涕而言曰：“高明之家，古人所忌，愿善自保持。”其后家果以海陵事败，盖其远虑如此。世宗尝谓诸王妃、公主曰：“皇太子妃容止合度，服饰得中，尔等当法效之。”及尊为太后，愈加敬俭。尝试诸侄曰：“皇帝以我故，乃推恩外家。当尽忠报国，勿谓小善为无益而弗为，小恶为无伤而弗去。毋藉吾之贵，辄肆非道以干国宪也。”性好《诗》、《书》及《老》、《庄》学，造次必于礼。嫔御有生子而母亡者，视之如己出。
庚午，金太师尚书令淄王图克坦克宁薨。遗表略言：“人君往往重君子而反疏之，轻小人而终昵之。愿陛下慎终如始，安不忘危。”金主命有司护丧事，归葬莱州。谥忠烈。
戊寅，雷电，雨雹。
二月，庚辰朔，大雨雪。
壬午，遣宋之瑞等使金吊祭。
癸未，名新历曰《会元》。
甲申，福建安抚使赵汝愚等，以盗发所部，与守臣、监司各降秩一等，县令追停。以辛弃疾为安抚使。
弃疾尝摄帅，每叹曰：“福州前临大海，为贼之渊薮。上四郡民，顽犷易乱，府藏空竭，缓急奈何？”至是务为镇静，未期岁，积镪至五十万缗，榜曰备安库，谓“闽中土狭民稠，岁俭则籴于广。今幸连稔，令宗室及军人入仓请米，出即粜之，候秋价贱，以备安钱籴二万石，则有备无患矣。”又欲造万铠，招强壮，补军额，严训练，则盗贼可以无虞。事未行，台臣劾其用钱如泥沙，杀人如草芥，遂丐祠归。
秘书郎普城黄裳为嘉王府翊善，每劝讲，必援古证今，即事明理，凡可以开导王心者，无不言也。至是迁起居舍人。帝方宠任潘景珪，台谏交章论之，多被斥逐，裳奏言：“自古人君不能从谏者，其蔽有三：一曰私心，二曰胜心，三曰忿心。事苟不出于公，而以己见执之，谓之私心。私心生，则以谏者为病而求以败之；胜心生，则以谏者为仇而求以遂之。因私而生胜，因胜而生忿，忿心生，则事有不得其理者焉。如潘景珪，常才也，陛下固亦以常人遇之，特以台谏攻之不已，致陛下庇之愈力，事势相激，乃至于此。宜因事静察，使心无所系，则闻台谏之言无不悦，而无欲胜之心，待台谏之心无不诚，而无加忿之意矣。”
乙酉，诏以阴阳失时，雷雪交作，令侍从、台谏、两省、卿监、郎官、馆职各具时政阙失以闻。
监察御史林大中，以事多中出，乃上疏曰：“仲春雷电，大雪继作，以类求之，则阴胜阳之明验也。盖男为阳，女为阴；君子为阳，小人为阴。当辨邪正，毋使小人间君子；当思正始之道，毋使女谒之得行。”
吏部侍郎陈骙疏三十条，如“宫闱之分不严，则权柄移；内谒之渐不杜，则明断息；谋台谏于当路，则私党植；咨将帅于近习，则贿赂行；不求谠论，则过失彰；不谨旧章，则取舍错；宴饮不时，则精神昏；赐予无节，则财用竭。”皆切时病。
出米五万石赈京城贫民，权罢修皇后家庙。
辛卯，布衣钱塘余古上书曰：“陛下即位以来，星已再周，当思付托之重，朝夕求治为急。间者侧闻宴游无度，声乐无绝，昼日不足，继之以夜，宫女进献不时，伶人出入无节，宦官侵夺权政，随加宠赐，或至超迁。内中宫殿，已历三朝，何陋之有！奚用更建楼台，接于云汉，月榭风亭，不辍兴作！深为陛下不取也。甚者奏蕃部乐，习齐郎舞，乃使幸臣、嬖妾，杂以优人，聚之数十，饰怪巾，拖异服，备极丑恶，以致戏笑，至亡谓也。自古宦官败国，备载方册。臣观宦者之盛，莫如方今，上而三省，下而百司，皆在此曹号令之下。盖自副将以致殿步帅，各为高价，不问劳绩、过犯，骁勇、怯弱，但如价纳贿，则特旨专除。故将帅率皆贪亥刻，军士不无饥寒，兵器朽钝，士马羸瘠，未尝过而问焉。设有缓急，计将安出？良由公卿持禄保位，备员全身，如汉之石庆，唐之苏味道。满朝皆是小人，求海内不盗贼，民生不涂炭，日月不食，水旱不作，其可得乎？臣愿陛下以汉文帝为法，唐庄宗为戒，问安视膳之馀，宫庭燕间，讲读经史，无为南面，或鼓琴、投壶、习射以颐养神性，享名教不穷之乐，固嵩岳无涯之寿，岂不休哉！”
帝览书震怒。始拟编管，言者救之，乃送筠州学听读。
壬辰，金主始视朝。敕：“亲王及三品官之家，毋许僧、尼、道士出入。”
金制：“进士程文，但合格者，有司即取之，毋限人数。”
丙申，金以枢密副使瓜勒佳清臣为尚书左丞。时清臣女为昭仪，眷倚益重。
丙午，金初置王府傅尉官；名为官属，实检制之也。
丁未，金遣完颜亶等来告哀。
三月，丁巳，诏：“边事令宰相与枢密院议，仍同签书。”
癸亥，金敕有司：“国号犯汉、唐、辽、宋等名者，不得封臣下。”有司议以辽为恒，宋为汴，秦为镐，晋为并，汉为益，梁为邵，齐为彭，殷为谯，唐为绛，吴为鄂，蜀为夔，陈为宛，隋为泾，虞为泽。制可。
丙寅，诏福建提点刑狱陈公亮、知漳州朱熹同措置漳、泉、汀三州经界。
熹初为泉之同安簿，知闽中经界不行之害，至是访问讲求，纤悉备至。乃奏言：“经界为民间莫大之利，绍兴已推行处，公私两利，独漳、泉、汀未行。臣不敢先一身之劳逸而后一州之利病，窃独任其必可行也。然必推择官吏，度量步亩，算计精确，画图造帐，费从官给，随产均税，特许过乡通县均租，庶几百里之内，轻重齐同。今欲每亩随九等高下定计产钱，而合一州租税钱朱之数，以产钱为母，每文输米几何，其于一仓一库，受纳既输之后，却是原额，分隶为省计，为职田，为学粮，为常平，各拨入诸仓库。版图一定，则民业有经矣。此法之行，贫民下户，固所深喜，然不能自达其情；豪家猾吏，皆所不乐，善为说辞以感群听；贤士大夫之喜安静、厌纷扰者，又或不深察而望风沮怯，此则不能无虑。
帝诏监司条具其事，且令公亮与熹协力奉行。会农事亦兴，熹益加讲究，冀来岁行之。细民知其不扰而利于己，莫不鼓舞；而贵家豪右，占田隐税，侵渔贫弱者，胥为异论以摇之，前诏遂格。熹请祠去。
癸酉，建宁雨雹，大如桃、李，坏民居五千馀家。温州大风雨、雷电，田禾桑果荡尽。
夏，四月，戊寅朔，金尚书省言：“齐民与屯田户往往不睦，若令递相婚姻，实国家长久安宁之计。”从之。
乙酉，金葬孝甏皇太后于裕陵。
戊子，金制：“诸部内灾伤，主司应言而不言及妄言者，杖七十。检视不以实者，罪如之。因而有伤人命者，以违制论。致枉有徵免者，坐赃论。妄告者，户长坐诈下，以实罪计赃，从诈匿不输法。”
癸巳，金谕有司：“自今女真字直译为汉字，国史院专写契丹字者罢之。”
甲午，金改封永中为并王，永功为鲁王，永成为兖王，永升为曹王，永蹈为郑王，永济为韩王，永德为豳王。
五月，己酉朔，福州水。
辛亥，诏：“六院官许轮对，仍入杂压。”自龚茂良为谢廓然所攻，六院官始不入杂压，至是乃复班在五寺主簿之下，太学博士之上。
庚申，诏：“侍从、经筵、翰苑官，自今并不时宣对，庶广咨询以补治道。”
戊辰，金诏：“诸郡邑文宣王庙、风师、雨师、社稷神坛隳废者复之。”
己巳，潼川、崇庆二府、大安、石泉、淮安三军、兴、利、果、合、绵、汉六州大水。
六月，戊子，金平章政事崇宁卒。
癸巳，诏：“宰臣、执政，俱不时内殿宣引奏事。”
丙午，金尚书右丞伊喇履卒，谥文献。履精历算，先是旧《大时历》舛误，履上《乙未历》，以金受命于乙未也。世服其善。
右司谏郑驿，以言事罢，为将作监。御史林大中言：“台谏以论事不合而遽遣，臣恐天下以陛下为不能容。”不听。
秋，七月，丁未朔，诏：“故容州编管人高登，追复元官。”
丁巳，金以参知政事图克坦镒为尚书右丞，御史中丞瓜勒佳衡为参知政事。
己未，出会子百万缗，收两淮私铸铁钱。
己巳，兴州大水，漂没数千家。
八月，戊寅，御史中丞何澹，有本生继母丧，乞有司定所服。礼寺言当解官，澹上疏引礼不逮事之文，请下台谏、给、舍议之。
于是太学生乔秘、朱九成、黄会卿移书责之，其略曰：“人之大伦莫重于父母，礼有出继，其服虽降异，而钟于天性者未尝不同也。故所承父母则三年终丧，而所生父母则心丧三年。阁下自长成均而列长台谏，此三纲五常之所系者也。今阁下有所生继母之丧，初请解官，莫不义之；继上疏称逮事不逮事之异，中外哄然。夫礼经所谓‘逮事父母则讳王父母，不逮事父母则不讳王父母’，非谓无恩于先祖也。盖逮事父母，则亲闻父母之言所尝讳其祖，不逮事父母，则不闻父母之言所尝讳其祖，是以子莫知其所讳也。故本朝方悫解此一节，以谓特庶人之礼耳。若学士大夫，则知尊祖矣，何逮事不逮事之拘乎！今闻阁下引此欲不持丧，恐与礼经相反。何者？礼经谓‘逮事父母则从父母’之言，今阁下所生之父，果以继室为正乎？若所生之父果以继室为正，则阁下亦当从而为正，不得黜之也。今四十馀年，以所生继母事之，及其终也，反以为生不逮事而不持心丧，可乎？夫阁下之意，必谓所生继母无生我之恩，则不当为之服，抑不思黜其所生之母，是贱其所生之父也。为人子者，尚忍言哉！不然，必以生我者为正而继之者为不正，是闾巷小人知有母而不知有父者，非天理之公、人伦之正也。阁下为天子耳目之官，将以厚人伦、移风俗，正宜致辨于此。”澹方待命六和塔，得书乃去。
甲申，宽两浙榷铁之禁。
己亥，金敕：“山东、河南阙食处，许纳粟补官。”
九月，壬子，以知福州赵汝愚为吏部尚书。
时知潭州赵善俊得旨奏事殿中，侍御史林大中疏劾之，且言宗室汝愚之贤，当召。帝用其言，召汝愚而出善俊。
己未，金以左丞瓜勒佳清臣为平章政事，封芮国公，参知政事完颜守贞为左丞，知大兴府事张万公为参知政事。
庚申，金主如秋山。
乙丑，以久雨，命大理寺、三衙、临安府及两浙决系囚，释杖以下。
冬，十月，丁丑，筑福州外城。
甲申，复吴瑞带御器械。
己丑，金主还都。
十一月，丙午朔，金制：“诸女真人不得以姓氏译为汉字。”
甲寅，金禁伶人不得以历代帝王为戏及称万岁，犯者以不应为重法科。
戊午，夏人杀金边将阿噜岱。
夏人肆牧于镇戎之境，逻卒逐之，夏人执逻卒而去。阿噜岱率兵诘之，夏厢官吴明契、信陵都卜祥、徐馀立伏兵三千于涧中，阿噜岱中流矢死。诏索杀阿噜岱者，夏人处以徒刑。索之不已，夏乃杀明契等。
甲子，金制：“投匿名书者，徒四年。”
己巳，加谥高宗曰受命中兴全功至德圣神武文昭孝皇帝。
初，帝欲诛宦者，近习皆惧，遂谋离间三宫。帝疑之，不能自解。会帝得疾，寿皇购得良药，欲因帝至宫授之，宦者遂诉于皇后曰：“太上合药一丸，俟宫车过，即授药。万一不虞，奈宗社何！”后心衔之。顷之，内宴，后请立嘉王护为太子，寿皇不许。后曰：“妾六礼所聘，嘉王，妾亲生也，何为不可？”寿皇大怒。后退，持嘉王泣诉于帝，谓寿皇有废立意。帝惑之，遂不朝寿皇。一日，浣手宫中，睹宫人手白，悦之；它日，后遣人送食合于帝，启之，则宫人两手也。黄贵妃有宠，因帝祭太庙宿斋宫，后杀贵妃，以暴卒闻；及郊，风雨大作，黄坛烛尽灭，不能成礼而罢。帝既闻贵妃卒，又值此变，震惧增疾，自是不视朝，政事多决于后，后益骄恣。寿皇闻帝疾，亟往南内视之，且责后，后怨愈深。
十二月，庚辰，筑荆门军城，从知军陆九渊之言也。
荆门为次边而无城，九渊以为荆门居江、汉之间，为四集之地，南扞江陵，北援襄阳，东护随、郢之胁，南当光化、彝陵之冲，荆门固则四邻有所恃，否则有胸胁心腹之虞，虽四山环合而城池阙然，将谁与守？乃请于朝，筑之。自是民无边虑，商贾毕集，税入日增。
旧用铜钱，以其近边，以铁钱易之，而铜有禁，复令贴纳。九渊曰；“既禁之矣，又使之输耶？”尽蠲之。平时教军士射，居民得与中者均赏。荐其属不限流品，尝曰：“古者无流品之分，而贤不肖之辨严；后世有流品之分，而贤不肖之辨略。”逾年，政行令修，民俗为变。未几卒。
乙酉，金罢契丹字。
丁亥，帝始召对辅臣于内殿。
己丑，金右丞图克坦镒罢。
乙未，增楚州更戍兵一千五百人。
甲辰，诏：“内侍省都知杨浩，怀奸凶恶，刺面杖脊，配吉州；押班黄迈，私相朋附，决杖，编管抚州。”寻送浩抚州、迈常州居住。
马大同为户部，侍御史林大中劾其用法严峻，帝欲易置它部，大中曰：“是尝为刑部，固以深刻称。”章三上，不报。又论大理少卿宋之瑞，章四上，亦不报。大中以言不行求去，改吏部侍郎，不拜；乃除直宝谟阁，与大同、之瑞俱出知外郡。
本年年表
事件 
圣帕特里克大教堂 位于爱尔兰都柏林市1191年开建。
利马索尔中世纪城堡 建于拜占庭初期。1191年，狮子王理查德（Richard the Lionheart）与纳瓦国王的公主的结婚仪式，就是在这里举行的。
亨利六世 1191年4月15日 (1190年-1197年) 罗马 塞莱斯廷三世，教皇。 
伯尔尼旧城 瑞士历史名城。位于瑞士西部高原中央、莱茵河支流的阿勒河两岸。1191年建军事要塞，1218年以后成为独立城邦。1339年从德国统治下获独立。1353年加入瑞士联邦。
耶路撒冷 对犹太教 基督教徒和伊斯兰教徒来说 耶路撒冷是一座圣城。 它曾被攻陷过两次， 一次是1099年的十字军， 另一次是1191年的萨拉丁
房山县 金大定二十九年（1189年）。于良乡县立昌黎里直万宁县，以护金陵（位于大房山）。明昌二年（1191年）改名奉先县，隶属中都路涿州。
孔元措，字梦得，袭封衍圣公孔詌之子。孔子五十一代孙，生卒年月不详。金章宗明昌二年（1191年）袭封衍圣公，授中议大夫，赐四品勋，后敕封衍圣公兼曲阜县令。金宣宗年间授东平府通判，改太常博士、太常寺丞、同知集贤院。金末帝年间授泰定军节度使、兖州观察使兼行太常少卿，后迁光禄大夫，晋太常卿。
香炉瀑布山东奎文阁 始名藏书楼，孔庙三大主体建筑之一。始建于宋天禧二年。金明昌二年（1191年）扩建，当时阁为5间，3檐。明弘治十二年扩建为7间，3檐。乾隆十三年高宗弘历题匾。
祖庚时期 青铜器祖庚，商朝国王，姓子名跃，公元前1191年即位，在位约7年，他是商朝著名国王武丁的次子，病死，葬于殷。
阿尔苏夫战役 爆发，1191年9月7日，英国国王“狮心王”理查一世率领十字军大败萨拉丁的军队。“狮心王”理查所率第三次东征的十字军拥有2.2万轻步兵、1.5万重步兵和4500名骑士，萨拉丁所率阿尤布王朝军队拥有3万轻步兵、1.5万重步兵和8000名骑士。战役中，萨拉丁的大军无法突破理查的密集阵形，并付出7000人的巨大伤亡，理查仅伤亡约100人。
南宋绍熙二年(公元1191年)日本僧人荣西首次将茶种从中国带回日本,从此日本才开始遍种茶叶,并著作了「饮茶养生记」,极力宣扬饮茶益寿延年,推动了「抹茶」的普及。
香炉瀑布 源自三叠泉,发现于南宋绍熙二年(公元1191年),朱熹离开庐山九年后,其门生黄商伯、陈和诚寄给朱熹《瀑图韵谱》,谱中有一幅《新泉图》，画的是“五老峰下新泉三叠”。朱熹回信中有“恨未能一游其下”语。
历史大事
李结逝世 
李结（约1124－约1191），南宋士大夫，工山水。
金搜求汉文书籍
金章宗即位以来，多次搜求汉文书籍。明昌二年（1191）四月，学士院新采进唐朝杜甫、韩愈、刘禹锡、杜牧、贾岛、王建，宋朝王禹偁、欧阳修、王安石，苏轼，张耒、秦观等人文集共二十六部。五年（1194）二月，章宗下令购求北宋仁宗时所编辑的《崇文总目》内所缺书籍。泰和元年（1201）十月，为扩大搜访，下令不惜以高价收购遗书。规定藏书之家有不愿送官者，官为誊写，毕后归还，给其一半价钱。金王朝所藏汉文书籍逐渐完备。
金朝废除契丹文字
契丹文字有大字和小字两种，大字创制于辽神册五年（920），其后又创小字。两种文字在辽代与汉字并行。金灭辽后，契丹字又与女真字和汉字并行于金朝境内。明昌二年（1191）四月，金章宗下令，今后女真字直译为汉字，国史院专写契丹字者罢去。同年十二月，正式宣布罢废契丹文字。此后契丹文字在金朝境内遂渐绝用。